ประกาศกระทรวงการคลังประกาศกระทรวงการคลังเรื่องรายงานสถานะหนี้สาธารณะ ณ วันที่ ๓๑ มีนาคม ๒๕๕๕ และรายการการกู้เงินและค้ำประกันระหว่างเดือนตุลาคม๒๕๕๔ ถึงเดือนมีนาคม ๒๕๕๕[๑] ด้วยพระราชบัญญัติการบริหารหนี้สาธารณะ พ.ศ. ๒๕๔๘และที่แก้ไขเพิ่มเติม มาตรา ๑๖ วรรค ๒ กำหนดให้กระทรวงการคลังสรุปรายงานสถานะหนี้สาธารณะและประกาศในราชกิจจานุเบกษาภายใน๖๐ วันหลังจากวันสิ้นเดือนมีนาคมและเดือนกันยายนของทุกปีโดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณวันสิ้นเดือนดังกล่าว รวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคมและเดือนเมษายนถึงเดือนกันยายน ตามลำดับกระทรวงการคลังขอรายงานสถานะหนี้สาธารณะ ณ วันที่ ๓๑ มีนาคม ๒๕๕๕ และรายการการกู้เงินและค้ำประกันระหว่างเดือนตุลาคม ๒๕๕๔ ถึงเดือนมีนาคม ๒๕๕๕ ดังนี้ยอดหนี้สาธารณะคงค้าง ณ วันที่ ๓๑ มีนาคม ๒๕๕๕ มีจำนวน ๔,๔๗๓,๒๐๖.๘๘ ล้านบาท หรือคิดเป็นร้อยละ ๔๑.๔๓ของผลิตภัณฑ์มวลรวมภายในประเทศ (Gross Domestic Product : GDP) โดยเป็นหนี้ของรัฐบาลกู้โดยตรง จำนวน ๓,๒๖๘,๓๙๙.๘๑ ล้านบาท หนี้รัฐวิสาหกิจที่ไม่เป็นสถาบันการเงิน จำนวน ๑,๐๓๖,๐๘๒.๒๗ ล้านบาทหนี้รัฐวิสาหกิจที่เป็นสถาบันการเงิน (รัฐบาลค้ำประกัน) จำนวน ๑๖๒,๕๔๔.๘๐ ล้านบาท และหนี้หน่วยงานอื่นของรัฐ จำนวน ๖,๑๘๐.๐๐ล้านบาท ส่วนหนี้กองทุนเพื่อการฟื้นฟูและพัฒนาระบบสถาบันการเงินนั้นไม่มีหนี้คงค้างหนี้สาธารณะจำนวนดังกล่าวจำแนกตามอายุของหนี้เป็นหนี้ระยะยาว ๔,๓๕๐,๖๔๐.๔๘ ล้านบาท และหนี้ระยะสั้น ๑๒๒,๕๖๖.๔๐ ล้านบาท หรือคิดเป็นร้อยละ ๙๗.๒๖ และร้อยละ ๒.๗๔ ตามลำดับและจำแนกตามแหล่งที่มาเป็นหนี้ต่างประเทศ ๓๒๒,๔๕๕.๗๙ ล้านบาทและหนี้ในประเทศ ๔,๑๕๐,๗๕๑.๐๙ ล้านบาทหรือคิดเป็นร้อยละ ๗.๒๑ และร้อยละ ๙๒.๗๙ ตามลำดับ รายละเอียดดังปรากฏตามตารางที่ ๑ตารางที่๑ หนี้สาธารณะคงค้าง ณ วันที่ ๓๑ มีนาคม ๒๕๕๕หน่วย : ล้านบาทรายการ๓๑ มี.ค. ๒๕๕๕% GDP๑. หนี้ที่รัฐบาลกู้โดยตรง ๑.๑ หนี้ต่างประเทศ ๑.๒ หนี้ในประเทศ ๓,๒๖๘,๓๙๙.๘๑ ๔๒,๐๐๙.๕๕๓,๒๒๖,๓๙๐.๒๖๓๐.๒๗๒. หนี้ของรัฐวิสาหกิจที่ไม่เป็นสถาบันการเงิน ๒.๑ หนี้ที่รัฐบาลค้ำประกัน - หนี้ต่างประเทศ - หนี้ในประเทศ ๒.๒ หนี้ที่รัฐบาลไม่ค้ำประกัน - หนี้ต่างประเทศ - หนี้ในประเทศ ๑,๐๓๖,๐๘๒.๒๗ ๔๗๕,๙๔๔.๒๗๑๕๔,๙๐๗.๐๓๓๒๑,๐๓๗.๒๔๕๖๐,๑๓๘.๐๐๑๒๐,๐๐๒.๔๑๔๔๐,๑๓๕.๕๙๙.๖๐๓. หนี้ของรัฐวิสาหกิจที่เป็นสถาบันการเงิน(รัฐบาลค้ำประกัน)๓.๑ หนี้ต่างประเทศ ๓.๒ หนี้ในประเทศ ๑๖๒,๕๔๔.๘๐ ๕,๕๓๖.๘๐๑๕๗,๐๐๘.๐๐๑.๕๑๔. หนี้ของกองทุนเพื่อการฟื้นฟูฯ ๔.๑ หนี้ที่รัฐบาลค้ำประกัน๔.๒ หนี้ที่รัฐบาลไม่ค้ำประกัน---๐.๐๐๕. หนี้หน่วยงานอื่นของรัฐ ๕.๑ หนี้ที่รัฐบาลค้ำประกัน๕.๒ หนี้ที่รัฐบาลไม่ค้ำประกัน ๖,๑๘๐.๐๐ -๖,๑๘๐.๐๐๐.๐๖๖. รวม ๑.+๒.+๓.+๔.+๕. ๔,๔๗๓,๒๐๖.๘๘๔๑.๔๓หมายเหตุ :- ๑.GDP ปี ๒๕๕๔ และ ประมาณการ GDP ปี ๒๕๕๕ เท่ากับ ๑๐,๕๓๙.๔๐ พันล้านบาท และ ๑๑,๕๗๒.๓๐ พันล้านบาทตามลำดับ (สศช. ณ ๒๐ กุมภาพันธ์ ๒๕๕๕)๒. สบน. ได้ปรับวิธีการคำนวณ GDP ในแต่ละเดือน เพื่อให้สัดส่วน Debt/GDP สะท้อนค่าที่ใกล้เคียงความเป็นจริงที่สุดโดยได้คำนวณ GDP ของเดือนมีนาคม ๒๕๕๕ ดังนี้ [(GDP ปี ๕๔/๑๒)*๙]+[(GDP ปี ๕๕/๑๒)*๓] เท่ากับ ๑๐,๗๙๗.๖๓ พันล้านบาท๓. อัตราแลกเปลี่ยนเงินตราต่างประเทศของธนาคารแห่งประเทศไทยเป็นอัตราเฉลี่ยระหว่างอัตราซื้อและขายณ วันทำการสุดท้ายของเดือน๔. ตัวเลขในตารางเป็นตัวเลขเบื้องต้น (Preliminary) และไม่รวมหนี้ของ SPV จำนวน ๒๓,๙๙๙.๙๐ ล้านบาท ที่รัฐบาลมีภาระผูกพันต้องจ่ายภายใต้สัญญาเช่าพื้นที่อาคารสัญญาบริหารจัดหาเฟอร์นิเจอร์และสัญญาโอนสิทธิเรียกร้องของโครงการศูนย์ราชการกรุงเทพมหานคร ถ. แจ้งวัฒนะ๑. รายการการกู้เงินและค้ำประกัน ระหว่างเดือนตุลาคม ๒๕๕๔ ถึงเดือนมีนาคม๒๕๕๕คณะกรรมการนโยบายและกำกับการบริหารหนี้สาธารณะโดยอนุมัติคณะรัฐมนตรีได้จัดทำแผนการบริหารหนี้สาธารณะประจำปีงบประมาณ ๒๕๕๕เพื่อใช้เป็นกรอบในการดำเนินการบริหารและจัดการหนี้สาธารณะประจำปีงบประมาณประกอบด้วย ๕ แผนย่อย และได้ปรับปรุงแผนฯ ในระหว่างปีเพื่อให้สอดคล้องกับความต้องการใช้เงินกู้และบริหารหนี้ ซึ่งหลังการปรับปรุงแผนฯครั้งที่ ๒ ทำให้วงเงินรวมในแผนฯ ที่จะบริหารจัดการมีจำนวนทั้งสิ้น ๒,๒๔๒,๐๓๙.๔๘ ล้านบาท โดยในช่วงระหว่างเดือนตุลาคม๒๕๕๔ ถึงเดือนมีนาคม ๒๕๕๕กระทรวงการคลังและรัฐวิสาหกิจได้ดำเนินการกู้เงินและบริหารหนี้แล้วเป็นวงเงินทั้งสิ้น ๔๘๐,๗๓๔.๓๕ ล้านบาท ดังปรากฏตามตารางที่๒ตารางที่๒ การกู้เงินและการบริหารหนี้ ระหว่างเดือนตุลาคม ๒๕๕๔ ถึงเดือนมีนาคม ๒๕๕๕หน่วย : ล้านบาทรายการวงเงินแผนผลดำเนินงาน(ต.ค. ๕๔ - มี.ค. ๕๕)ร้อยละ๑. แผนการก่อหนี้ใหม่ ๑,๑๘๖,๐๘๗.๗๘๑๗๑,๐๖๖.๒๒๑๔.๔๒๑.๑ รัฐบาล๑.๒ รัฐวิสาหกิจ๘๔๖,๓๗๒.๐๖๓๓๙,๗๑๕.๗๒๑๐๗,๙๑๓.๐๖๖๓,๑๕๓.๑๖๑๒.๗๕๑๘.๕๙๒. แผนการปรับโครงสร้างหนี้ ๗๓๔,๙๓๘.๖๔๒๘๗,๐๙๖.๓๘๓๙.๐๖๒.๑ รัฐบาล๒.๒ รัฐวิสาหกิจ๖๑๔,๙๒๓.๒๕๑๒๐,๐๑๕.๓๙๒๔๖,๓๓๑.๕๔๔๐,๗๖๔.๘๔๔๐.๐๖๓๓.๙๗๓. แผนการบริหารความเสี่ยง ๑๗๗,๐๐๐.๐๐๒,๔๕๒.๐๐๑.๓๙๔. แผนการบริหารหนี้ของรัฐวิสาหกิจที่ไม่ต้องขออนุมัติ ครม. ภายใต้กรอบแผนฯ๑๓๔,๐๑๓.๐๖๑๐,๑๑๙.๗๕๗.๕๕๔.๑ การก่อหนี้ใหม่๔.๒ การบริหารหนี้๓๙,๖๓๙.๕๑๙๔,๓๗๓.๕๕๗,๙๔๙.๗๕๒,๑๗๐.๐๐๒๐.๐๖๒.๓๐๕. แผนการก่อหนี้ใหม่ของหน่วยงานอื่นของรัฐที่ไม่ต้องขออนุมัติ ครม. ภายใต้กรอบแผนฯ๑๐,๐๐๐.๐๐๑๐,๐๐๐.๐๐๑๐๐.๐๐รวม (๑ - ๓)๒,๐๙๘,๐๒๖.๔๒๔๖๐,๖๑๔.๖๐๒๑.๙๕รวม (๑ - ๕)๒,๒๔๒,๐๓๙.๔๘๔๘๐,๗๓๔.๓๕๒๑.๔๔ซึ่งมีสาระสำคัญดังนี้๑.๑ แผนการก่อหนี้ใหม่ ประกอบด้วย๑.๑.๑ การก่อหนี้ใหม่ของรัฐบาล วงเงินรวม ๑๐๗,๙๑๓.๐๖ ล้านบาทกระทรวงการคลังได้ดำเนินการกู้เงินเพื่อชดเชยการขาดดุลงบประมาณรวมทั้งสิ้น๙๓,๖๑๐.๐๐ ล้านบาท โดยการออกพันธบัตรรัฐบาล จำนวน ๔๓,๖๑๐.๐๐ล้านบาท และตั๋วสัญญาใช้เงิน จำนวน ๕๐,๐๐๐.๐๐ ล้านบาทและได้ลงนามในสัญญาเงินกู้กับธนาคารออมสินและธนาคารกรุงไทยเพื่อนำไปให้การรถไฟฟ้าขนส่งมวลชนแห่งประเทศไทยกู้ต่อ รวมทั้งสิ้น ๑๔,๓๐๓.๐๖ ล้านบาท๑.๑.๒ การก่อหนี้ใหม่ของรัฐวิสาหกิจ วงเงินรวม ๖๓,๑๕๓.๑๖ ล้านบาท เงินกู้บาทสมทบโครงการเงินกู้จากต่างประเทศการไฟฟ้าส่วนภูมิภาค ออกพันธบัตร วงเงินรวม ๒.๙๙ ล้านบาทเพื่อดำเนินโครงการพัฒนาระบบสายส่งและสถานีไฟฟ้า ระยะที่ ๗ ส่วนที่ ๒ โดยกระทรวงการคลังไม่ค้ำประกันเงินกู้เพื่อลงทุนรัฐวิสาหกิจ ๒ แห่ง กู้เงินเพื่อลงทุนในโครงการวงเงินรวม ๔,๒๐๗.๓๙ ล้านบาท โดยกระทรวงการคลังค้ำประกัน จำนวน ๑,๖๑๐.๓๘ล้านบาท และกระทรวงการคลังไม่ค้ำประกัน จำนวน ๒,๕๙๗.๐๑ล้านบาท ได้แก่ (๑) การไฟฟ้าส่วนภูมิภาคออกพันธบัตร วงเงินรวม ๒,๕๙๗.๐๑ ล้านบาท โดยกระทรวงการคลังไม่ค้ำประกันเพื่อดำเนินโครงการก่อสร้างและปรับปรุงเสริมระบบจำหน่ายระยะที่ ๖ จำนวน ๙๒.๐๕ล้านบาท โครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๒ จำนวน ๘๓.๔๗ล้านบาท โครงการติดตั้งระบบศูนย์สั่งการจ่ายไฟระยะที่ ๒ จำนวน ๔๗.๖๒ ล้านบาท โครงการเพิ่มความเชื่อถือได้ของระบบไฟฟ้าระยะที่๒ จำนวน ๑๒๘.๖๒ ล้านบาท โครงการก่อสร้างและปรับปรุงเสริมระบบจำหน่ายระยะที่ ๗จำนวน ๗๔๔.๐๒ ล้านบาท โครงการขยายเขตไฟฟ้าให้พื้นที่ทำกินทางการเกษตร จำนวน ๑๐๓.๕๙ล้านบาท โครงการปรับปรุงเพิ่มประสิทธิภาพระบบจำหน่าย จำนวน ๘๐๔.๑๑ ล้านบาทโครงการเร่งรัดขยายเขตระบบจำหน่ายไฟฟ้าให้ครัวเรือนที่ไม่มีไฟฟ้าใช้ จำนวน ๑๘๔.๑๐ล้านบาท โครงการก่อสร้างสายส่งเคเบิลใต้น้ำ ๑๑๕ เควี (วงจรที่ ๓) ไปยังเกาะสมุยจ.สุราษฎร์ธานี จำนวน ๒๔๐.๐๐ ล้านบาท โครงการพัฒนาระบบสายส่งและสถานีไฟฟ้า ระยะที่๙ ส่วนที่ ๑ จำนวน ๔๑.๓๕ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่๒ จำนวน ๓๓.๒๘ ล้านบาท โครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๓ จำนวน๙๔.๘๐ ล้านบาท และโครงการพัฒนาระบบสายส่งและสถานีไฟฟ้า ระยะที่ ๙ ส่วนที่ ๔ จำนวน๐.๐๒ ล้านบาท(๒) การรถไฟแห่งประเทศไทยกู้เงินจากธนาคารพาณิชย์ วงเงินรวม ๑,๖๑๐.๓๘ ล้านบาท โดยกระทรวงการคลังค้ำประกันเพื่อดำเนินโครงการระบบขนส่งมวลชนทางรถไฟในพื้นที่กรุงเทพมหานครและปริมณฑลช่วงบางซื่อ-ตลิ่งชัน (ค่าก่อสร้าง)เงินกู้เพื่อดำเนินกิจการทั่วไปและอื่นๆ รัฐวิสาหกิจ ๔ แห่ง กู้เงินเพื่อดำเนินกิจการทั่วไป วงเงินรวม ๕๘,๙๔๒.๗๘ ล้านบาท โดยกระทรวงการคลังค้ำประกัน จำนวน ๕๘,๒๑๒.๗๘ ล้านบาท และกระทรวงการคลังไม่ค้ำประกัน จำนวน ๗๓๐.๐๐ ล้านบาทได้แก่(๑) การไฟฟ้านครหลวงกู้เงินจากธนาคารพาณิชย์ จำนวน ๔๔๔.๑๔ ล้านบาท เพื่อชดเชยมาตรการลดภาระค่าครองชีพโดยกระทรวงการคลังค้ำประกัน(๒) การไฟฟ้าส่วนภูมิภาคออกพันธบัตรและกู้เงินจากธนาคารพาณิชย์ วงเงินรวม๓,๙๓๗.๙๙ ล้านบาท เพื่อดำเนินงานปกติ จำนวน ๗๓๐.๐๐ ล้านบาทโดยกระทรวงการคลังไม่ค้ำประกัน และเพื่อชดเชยมาตรการลดภาระค่าครองชีพ จำนวน ๓,๒๐๗.๙๙ ล้านบาท โดยกระทรวงการคลังค้ำประกัน(๓) องค์การขนส่งมวลชนกรุงเทพออกพันธบัตรและกู้เงินจากธนาคารพาณิชย์ วงเงินรวม๔,๕๖๐.๖๕ ล้านบาท เพื่อชดเชยมาตรการลดภาระค่าครองชีพ จำนวน ๒,๐๐๐.๖๕ ล้านบาท และเพื่อเป็นค่าดอกเบี้ย (หนี้เงินกู้ค่าน้ำมันค่าเหมาซ่อม ค่าเช่ารถ) จำนวน ๒,๕๖๐.๐๐ ล้านบาท โดยกระทรวงการคลังค้ำประกันทั้งหมด(๔) ธนาคารเพื่อการเกษตรและสหกรณ์การเกษตรกู้เงินจากธนาคารพาณิชย์ วงเงินรวม๕๐,๐๐๐.๐๐ ล้านบาท เพื่อเป็นเงินทุนหมุนเวียนในโครงการรับจำนำข้าวเปลือกนาปี ปีการผลิต๒๕๕๔/๕๕ โดยกระทรวงการคลังค้ำประกัน๑.๒ แผนการปรับโครงสร้างหนี้ ประกอบด้วย๑.๒.๑ การปรับโครงสร้างหนี้ของรัฐบาลกระทรวงการคลังได้ดำเนินการปรับโครงสร้างหนี้ของรัฐบาล รวมทั้งสิ้น ๒๔๖,๓๓๑.๕๔ ล้านบาท ดังนี้หนี้เงินกู้เพื่อชดเชยการขาดดุลงบประมาณหรือเมื่อมีรายจ่ายสูงกว่ารายได้กระทรวงการคลังมียอดตั๋วเงินคลังที่หมุนเวียนอยู่ในตลาดรวม ๑๒๕,๖๙๑.๐๐ ล้านบาท จำแนกเป็นตั๋วเงินคลังเพื่อใช้ในการบริหารดุลเงินสด จำนวน๘๐,๐๐๐.๐๐ ล้านบาท และตั๋วเงินคลังที่กู้มาเพื่อชดเชยการขาดดุลงบประมาณในช่วงปี๒๕๕๔ จำนวน ๔๕,๖๙๑.๐๐ ล้านบาท โดยในช่วง ๖เดือนแรกของปีงบประมาณกระทรวงการคลังได้ดำเนินการแปลงตั๋วเงินคลังเป็นพันธบัตรรัฐบาลและพันธบัตรออมทรัพย์วงเงินรวม ๕,๗๘๒.๓๔ ล้านบาท ทำให้ ณ สิ้นเดือนมีนาคม ๒๕๕๕ กระทรวงการคลังมีวงเงินตั๋วเงินคลังที่สามารถนำมาบริหารจัดการได้จำนวน ๑๑๙,๙๐๘.๖๖ ล้านบาทหนี้เงินกู้เพื่อชดใช้ความเสียหายให้FIDF(๑) พันธบัตร FIDF1 : กระทรวงการคลัง Roll-over พันธบัตร FIDF1 ที่ครบกำหนดชำระในช่วง ๖เดือนแรกของปีงบประมาณ ๒๕๕๕ จำนวนทั้งสิ้น ๑๐๗,๐๙๙.๒๐ล้านบาท ด้วยการกู้เงินล่วงหน้า (Pre-funding) โดยการออกตั๋วสัญญาใช้เงินจำนวน ๓๙,๐๐๐.๐๐ ล้านบาท และการออกตั๋วสัญญาใช้เงินเพื่อการปรับโครงสร้างหนี้อีกจำนวน๖๘,๐๙๙.๒๐ ล้านบาท เพื่อชำระคืนหนี้ในวันที่ครบกำหนด(๒) พันธบัตร FIDF3 : กระทรวงการคลัง Roll-over พันธบัตรรัฐบาล กรณีพิเศษ ในปีงบประมาณ พ.ศ. ๒๕๔๘ ครั้งที่ ๒ที่ครบกำหนดชำระในช่วง ๖ เดือนแรกของ ปีงบประมาณ ๒๕๕๕ จำนวน ๒๒,๐๐๐.๐๐ ล้านบาท โดยการออกพันธบัตรรัฐบาลเพื่อการปรับโครงสร้างหนี้ จำนวน ๒รุ่น นอกจากนี้กระทรวงการคลังยังได้กู้เงินล่วงหน้า (Pre-funding) ในช่วงเดือนตุลาคม ๒๕๕๔ ถึงเดือนมีนาคม ๒๕๕๕ จำนวนรวม ๘๐,๔๕๐.๐๐ ล้านบาทเพื่อเตรียมปรับโครงสร้างหนี้พันธบัตรออมทรัพย์ช่วยชาติพ.ศ. ๒๕๔๕ รุ่นอายุ ๑๐ ปี ที่จะครบกำหนดไถ่ถอนในวันที่ ๓ กันยายน ๒๕๕๕หนี้เงินกู้เพื่อฟื้นฟูและเสริมสร้างความมั่นคงทางเศรษฐกิจกระทรวงการคลังดำเนินการปรับโครงสร้างหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจซึ่งเดิมเป็นสัญญาเงินกู้วงเงินรวม๓๑,๐๐๐.๐๐ ล้านบาท ให้เป็นพันธบัตรรัฐบาลจำนวน ๑๖,๐๐๐.๐๐ล้านบาทและพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อจำนวน ๑๕,๐๐๐.๐๐ ล้านบาท๑.๒.๒ การปรับโครงสร้างหนี้ของรัฐวิสาหกิจ : หนี้ในประเทศรัฐวิสาหกิจ จำนวน ๑๐ แห่ง ดำเนินการปรับโครงสร้างหนี้ วงเงินรวม ๔๐,๗๖๔.๘๔ ล้านบาท โดยกระทรวงการคลังค้ำประกันทั้งหมดจำแนกเป็นการกู้เงินเพื่อ Roll-over จำนวน ๑๑,๔๖๓.๙๙ ล้านบาท การชำระคืนหนี้เดิมที่มีแผนจะ Roll-over ในวันที่ครบกำหนดชำระ จำนวน ๔,๓๓๐.๘๔ ล้านบาทและการชำระหนี้เดิมที่มีแผนจะ Roll-over ก่อนครบกำหนดชำระ จำนวน๒๔,๙๗๐.๐๑ ล้านบาท ได้แก่(๑) การทางพิเศษแห่งประเทศไทยกู้เงินจากธนาคารพาณิชย์ จำนวน ๑,๐๐๐.๐๐ ล้านบาท เพื่อ Roll-over พันธบัตรที่ครบกำหนดชำระ(๒) การประปาส่วนภูมิภาคออกพันธบัตร จำนวน ๑,๐๐๐.๐๐ ล้านบาท เพื่อ Roll-over พันธบัตรที่ครบกำหนดชำระ(๓) องค์การขนส่งมวลชนกรุงเทพออกพันธบัตร จำนวน ๔,๒๕๙.๐๐ ล้านบาท และกู้เงินจากธนาคารพาณิชย์ จำนวน ๖๐๔.๙๙ ล้านบาท เพื่อ Roll-over พันธบัตรและหนี้เงินกู้ที่ครบกำหนดชำระและใช้เงินงบประมาณที่ได้รับจัดสรร จำนวนทั้งสิ้น ๑,๕๓๓.๗๙ล้านบาท เพื่อชำระหนี้เงินกู้ในวันที่ครบกำหนดชำระ จำนวน ๖๑๑.๔๓ ล้านบาทและชำระหนี้เงินกู้ก่อนครบกำหนดชำระ จำนวน ๙๒๒.๓๖ ล้านบาททำให้สามารถลดภาระดอกเบี้ยได้ ๗.๘๘ ล้านบาท(๔) ธนาคารอาคารสงเคราะห์ออกพันธบัตร จำนวน ๔,๖๐๐.๐๐ ล้านบาท เพื่อ Roll-over พันธบัตรที่ครบกำหนดชำระและใช้รายได้ จำนวน ๑,๒๐๐.๐๐ ล้านบาทสมทบเพื่อชำระหนี้ที่ครบกำหนดชำระ(๕) การไฟฟ้านครหลวงใช้เงินงบประมาณที่ได้รับจัดสรร จำนวนทั้งสิ้น ๑,๑๓๔.๓๕ ล้านบาท เพื่อชำระหนี้เงินกู้ในวันที่ครบกำหนดชำระ จำนวน ๖๒๕.๗๐ล้านบาท และชำระหนี้เงินกู้ก่อนครบกำหนดชำระ จำนวน ๕๐๘.๖๕ ล้านบาททำให้สามารถลดภาระดอกเบี้ยได้ ๕.๙๘ ล้านบาท(๖) การไฟฟ้าส่วนภูมิภาคใช้เงินงบประมาณที่ได้รับจัดสรรจำนวนทั้งสิ้น ๑๑,๕๙๙.๗๓ ล้านบาท เพื่อชำระหนี้เงินกู้ก่อนครบกำหนดชำระทำให้สามารถประหยัดดอกเบี้ยได้ ๖๑.๘๓ ล้านบาท(๗) การประปานครหลวงใช้เงินงบประมาณที่ได้รับจัดสรร จำนวนทั้งสิ้น ๑,๑๘๑.๘๑ ล้านบาท เพื่อชำระหนี้เงินกู้ในวันที่ครบกำหนดชำระ จำนวน ๕๙๒.๗๒ล้านบาท และชำระหนี้เงินกู้ก่อนครบกำหนดชำระ จำนวน ๕๘๙.๑๐ ล้านบาททำให้สามารถลดภาระดอกเบี้ยได้ ๖.๑๗ ล้านบาท(๘) การรถไฟแห่งประเทศไทย ใช้เงินงบประมาณที่ได้รับจัดสรรจำนวนทั้งสิ้น ๒,๐๔๔.๖๔ ล้านบาทเพื่อชำระหนี้เงินกู้ในวันที่ครบกำหนดชำระ จำนวน ๑,๑๕๖.๔๗ล้านบาท และชำระหนี้เงินกู้ก่อนครบกำหนดชำระ จำนวน ๘๘๘.๑๗ ล้านบาททำให้สามารถลดภาระดอกเบี้ยได้ ๘.๖๒ ล้านบาท(๙) องค์การตลาดเพื่อเกษตรกรใช้เงินงบประมาณที่ได้รับจัดสรรและรายได้จำนวน ๑๔๔.๕๒ ล้านบาท เพื่อชำระหนี้เงินกู้ที่ครบกำหนดชำระ(๑๐) ธนาคารเพื่อการเกษตรและสหกรณ์การเกษตร ใช้รายได้จำนวน ๑๐,๔๖๒.๐๐ ล้านบาท เพื่อชำระหนี้เงินกู้ก่อนครบกำหนดทำให้สามารถลดภาระดอกเบี้ยได้ ๗๘๑.๖๓ ล้านบาท๑.๓ แผนการบริหารความเสี่ยง ประกอบด้วย๑.๓.๑ การบริหารความเสี่ยงหนี้ของรัฐบาลกระทรวงการคลังไม่มีการบริหารความเสี่ยง ในช่วงเดือนตุลาคม ๒๕๕๔ ถึงเดือนมีนาคม๒๕๕๕๑.๓.๒ การบริหารความเสี่ยงหนี้ของรัฐวิสาหกิจธนาคารเพื่อการเกษตรและสหกรณ์การเกษตรได้ดำเนินการชำระหนี้ในประเทศก่อนครบกำหนดชำระจำนวน ๒,๔๕๒.๐๐ ล้านบาท ทำให้สามารถลดภาระดอกเบี้ยได้ ๘๑.๐๖ล้านบาท๑.๔ แผนการบริหารหนี้ของรัฐวิสาหกิจที่ไม่ต้องขออนุมัติ ครม.ภายใต้กรอบแผนฯ๑.๔.๑ การก่อหนี้ใหม่บริษัท การบินไทย จำกัด (มหาชน)ได้กู้เงินเพื่อชำระค่าจัดซื้อเครื่องบินแอร์บัส A330 - 300 ลำที่๑ - ๓ วงเงินรวม ๗,๙๔๙.๗๕ ล้านบาท๑.๔.๒ การบริหารหนี้บริษัท การบินไทย จำกัด (มหาชน) ใช้รายได้ จำนวน ๑๗๐.๐๐ ล้านบาท ชำระคืนหุ้นกู้ชุดที่๑ ปี ๕๒ ที่ครบกำหนดชำระ และดำเนินการทำ Cross Currency Swap หนี้สกุลเงินบาทเป็นสกุลเงินเยน จำนวน ๒,๐๐๐.๐๐ ล้านบาท๑.๕ แผนการก่อหนี้ใหม่ของหน่วยงานอื่นของรัฐที่ไม่ต้องขออนุมัติ ครม.ภายใต้กรอบแผนฯสถาบันบริหารกองทุนพลังงาน (องค์การมหาชน) กู้เงินจำนวน ๑๐,๐๐๐.๐๐ ล้านบาท เพื่อเสริมสภาพคล่องให้แก่กองทุนน้ำมันเชื้อเพลิง๒. สรุปผลการดำเนินการตามแผนการบริหารหนี้สาธารณะ ในช่วง ๖เดือนแรกของ ปีงบประมาณ ๒๕๕๕๒.๑ จากผลการดำเนินงานที่กล่าวมาแล้ว ในช่วงระยะเวลา ๖ เดือนแรกของ ปีงบประมาณ๒๕๕๕ (ตุลาคม ๒๕๕๔ - มีนาคม ๒๕๕๕)กระทรวงการคลังและรัฐวิสาหกิจได้ดำเนินการบริหารและจัดการหนี้สาธารณะตามกรอบแผนการบริหารหนี้สาธารณะประจำปีงบประมาณ ๒๕๕๕ เป็นจำนวนทั้งสิ้น ๔๖๐,๖๑๔.๖๐ ล้านบาทโดยมีความก้าวหน้า คิดเป็นร้อยละ ๒๑.๙๕ ของแผนการบริหารหนี้สาธารณะ๒.๒ผลการกู้เงินและบริหารจัดการหนี้ของรัฐวิสาหกิจที่ได้รับยกเว้นไม่ต้องขออนุมัติครม. ภายใต้กรอบแผนการบริหารหนี้สาธารณะ ในช่วง ๖ เดือนแรกของปีงบประมาณ ๒๕๕๕รัฐวิสาหกิจได้กู้เงินและบริหารหนี้รวมทั้งสิ้น ๑๐,๑๑๙.๗๕ ล้านบาท๒.๓ ผลการกู้เงินของหน่วยงานอื่นของรัฐที่ไม่ต้องขออนุมัติ ครม.ภายใต้กรอบแผนการบริหารหนี้สาธารณะ ในช่วง ๖ เดือนแรกของปีงบประมาณ ๒๕๕๕เป็นจำนวนทั้งสิ้น ๑๐,๐๐๐.๐๐ ล้านบาท๒.๔ จากการดำเนินการตามข้อ ๒.๑ - ๒.๓กระทรวงการคลังและรัฐวิสาหกิจได้กู้เงินและบริหารหนี้รวมทั้งสิ้น ๔๘๐,๗๓๔.๓๕ ล้านบาท แบ่งเป็นการกู้เงินใหม่ จำนวน ๑๘๙,๐๑๕.๙๗ล้านบาท และการบริหารหนี้ จำนวน ๒๙๑,๗๑๘.๓๘ ล้านบาทคิดเป็นร้อยละ ๒๑.๔๔ ของแผนการบริหารหนี้สาธารณะทั้งนี้ การกู้เงินและบริหารหนี้ของรัฐวิสาหกิจจำนวน ๑๔๐,๗๙๒.๘๑ ล้านบาท แบ่งเป็นหนี้ที่กระทรวงการคลังค้ำประกัน จำนวน ๑๐๓,๐๔๐.๐๐ ล้านบาท ไม่ค้ำประกัน จำนวน ๒๓,๔๔๙.๗๕ล้านบาท และการกู้ต่อจากกระทรวงการคลังอีก จำนวน ๑๔,๓๐๓.๐๖ล้านบาทผลของการบริหารหนี้ที่ได้ดำเนินการทั้งในส่วนของรัฐบาลและรัฐวิสาหกิจวงเงินรวมทั้งสิ้น ๒๙๑,๗๑๘.๓๘ ล้านบาท นั้น สามารถลดยอดหนี้ได้ ทั้งสิ้น ๓๑,๙๒๒.๘๕ ล้านบาท รวมทั้งประหยัดดอกเบี้ยได้ จำนวน ๙๕๓.๑๖ ล้านบาทประกาศณ วันที่ ๒๓ พฤษภาคม พ.ศ. ๒๕๕๕กิตติรัตน์ณ ระนองรัฐมนตรีว่าการกระทรวงการคลังหมายเหตุ :- FIDF หมายถึง กองทุนเพื่อการฟื้นฟูและพัฒนาระบบสถาบันการเงินFIDF1 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินพ.ศ. ๒๕๔๑ ซึ่งรวมทั้งเงินกู้หรือตราสารหนี้ระยะสั้นที่มีอายุไม่เกิน ๑ ปีFIDF3 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินระยะที่สอง พ.ศ. ๒๕๔๕Refinance หมายถึง การกู้เงินจากแหล่งใหม่เพื่อนำไปใช้คืนแหล่งเงินกู้เดิมซึ่งเป็นการลดต้นทุนการกู้เงินRoll-over หมายถึง การกู้เงินใหม่เพื่อนำไปชำระเงินกู้ที่ครบกำหนดชำระเพื่อให้เงินกู้ดังกล่าวมีระยะเงินกู้สอดคล้องกับระยะคืนทุนSwap หมายถึง การแปลงหนี้ที่นิยมดำเนินการมี ๒ วิธี คือ การแปลงสกุลเงิน เช่น การแปลงหนี้สกุลเงินเยนเป็นเงินบาทและการแปลงอัตราดอกเบี้ย เช่นการแปลงอัตราดอกเบี้ยแบบลอยตัวเป็นอัตราดอกเบี้ยคงที่ปริยานุช/ผู้จัดทำ๒๙ พฤษภาคม๒๕๕๕ณัฐพร/ผู้ตรวจ๒๙ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๕ ง/หน้า ๕/๒๕ พฤษภาคม ๒๕๕๕